b'\n_START_ARTICLE_\nVeidekke Industri\n_START_PARAGRAPH_\nVeidekke Industri (inntil 2011: Kolo Veidekke) er et datterselskap av Veidekke ASA og har sine virkeomr\xc3\xa5der innen asfalt, pukk og grus, drift og vedlikehold av vei og asfaltproduksjon (veivedlikehold)\n_START_SECTION_\nVirkeomr\xc3\xa5der\n_START_PARAGRAPH_\nVeidekke Industri er Norges st\xc3\xb8rste privateide akt\xc3\xb8r i asfaltmarkedet. Firmaet produserte i 2010 2,1 millioner tonn med asfalt der totalmarkedet utgjorde ca. 5 millioner tonn. Firmaet er ogs\xc3\xa5 en av de st\xc3\xb8rste produsentene av pukk og grus og har en markedsandel p\xc3\xa5 ca. 17\xc2\xa0% p\xc3\xa5 drift og vedlikehold av det offentlige veinettet._NEWLINE_Veidekke Industri er en av f\xc3\xa5 internasjonale akt\xc3\xb8rer som har kompetanse p\xc3\xa5 asfaltkjerne brukt i demninger og fyllingsdammer. Fordelene med asfaltkjernedammer er den kostnadseffektive m\xc3\xa5ten \xc3\xa5 sikre tetthet og varighet og p\xc3\xa5litelighet under ulike klimatiske forhold. _NEWLINE_I 1995 gikk dav\xc3\xa6rende Kolo Veidekke sammen med Shell og utviklet en prosess for \xc3\xa5 lage asfalt ved vesentlig lavere temperaturer uten \xc3\xa5 ofre produktkvalitet, ogs\xc3\xa5 kalt "Warm Foam" eller Warm [Asphalt] Mix, basert p\xc3\xa5 Kolo Veidekkes skumbitumen teknologi.\n_START_SECTION_\nHistorie\n_START_PARAGRAPH_\nKolo Veidekke a.s. ble stiftet som selskap i 1999, men selskapets historie g\xc3\xa5r helt tilbake til 1910 da AS Sigurd Hesselberg begynte produksjonen av st\xc3\xb8peasfalt og senere ble Norges f\xc3\xb8rste produsent av veiasfalt. Da Sigurd Hesselberg gikk bort i 1929, ledet ingeni\xc3\xb8r Bjarne L. Corwin selskapet videre til \xc3\xa5 bli Norges st\xc3\xb8rste private asfaltentrepren\xc3\xb8r. I 1964 tok Bjarne L Corwin\'s s\xc3\xb8nn, Paul Corwin over som leder og da var AS Sigurd Hesselberg den klart dominerende akt\xc3\xb8ren i det norske asfaltmarkedet._NEWLINE_I 1950 gikk Arne W. Korsbrekke and Fritz Lorck, begge tidligere kolleger av Bjarne L Corwin i AS Sigurd Hesselberg, sammen og startet Korsbrekke og Lorck AS (KOLO). Selskapet var godt utstyrt fra tidlig av og vant kontrakter p\xc3\xa5 \xc3\x98rlandet og And\xc3\xb8ya flyplass. Selskapet drev sin virksomhet uavhengig fra starten av 1960 tallet og frem i tid, men med n\xc3\xa6re forbindelser til AS Veidekke. _NEWLINE_I 1988 selger AS Sigurd Hesselberg sin hoveddivisjon, Hesselberg Vei til AS Veidekke. Den gang var Korsbrekke og Lorck delvis eid av AS Veidekke. Et nytt selskap stiftes, Veidekke Asfalt. Sammen med Korsbrekke og Lorck AS, hadde n\xc3\xa5 Veidekke Asfalt hegemoniet i asfaltmarkedet._NEWLINE_I 1999 blir Veidekke Asfalt og Korsbrekke og Lorck AS sammensl\xc3\xa5tt og blir til Kolo Veidekke a.s. Vidar Aarvold inntrer som Adm. dir og leder selskapet fra da av._NEWLINE_I november 2009 tar Per-Johan Pl\xc3\xbcnnecke over som leder av selskapet._NEWLINE_I juli 2012 tar \xc3\x98yvind Moen over som leder av selskapet da Per-Johan Pl\xc3\xbcnnecke g\xc3\xa5r av med pensjon.\n_START_SECTION_\nUlovlig markedsdeling og prissamarbeid\n_START_PARAGRAPH_\n\xc3\x98kokrim gav i 2006 millionb\xc3\xb8ter til: Kolo Veidekke, Skanska og Oslo Vei._NEWLINE_I 2011 skjedde det samme, og da skiftet selskapet navn fra Kolo Veidekke a.s. til Veidekke Industri AS.'